सैन महाराज ने समाज को एक नई दिशा देने का काम किया : भाटी
मंडी आदमपुर सिटी | गोपीरामधर्मशाला में शुक्रवार को सैन सेवा समिति की ओर से सैन जयंती मिलन समारोह का शुभारंभ समाज की प्रदेश अध्यक्ष कृष्णा भाटी, रविंद्र राणा, आनंद स्वरूप डॉ. काशीराम ने किया। जबकि अध्यक्षता चंदूलाल, मास्टर कृष्ण, सुभाष, रमेश हरिसिंह ने की। भाटी ने कहा कि सैन भगत ने समाज के उत्थान के लिए अपना पूरा जीवन अर्पित कर दिया। उन्होंने कहा कि सैन महाराज ने समाज को एक नई दिशा देने का काम किया। उन्होंने कहा कि ऐसी महान विभूतियां किसी एक समाज की होकर सभी समाज के लिए प्रेरणा स्त्रोत होती है। आज हमें जरूरत है कि हम उनके बताएं दिखाएं मार्ग पर चलते हुए देश समाज के उत्थान के लिए कार्य करे। उन्होंने कहा कि आज राजनीतिक क्षेत्र में सैन समाज पिछड़ रहा है। इसलिए समाज को एकजुट होने की जरूरत है। इसके बाद हनुमान कीर्तन मंडल वनमंदौरी, महेंद्र, जयपाल कटारिया, नसीब एंड पार्टी, सुनील डाया, बबलू, देवेंद्र अनूप सैन महाराज की महिमा का गुणगान किया।
hin_Deva hin_Deva